તેમણે કહ્યું કે ભાદ્રપદ માસ(ભાદરવા મહિના)નો કૃષ્ણપક્ષએ 'શ્રાદ્ધપક્ષ' કહેવાય છે. સ્નાન, દાન, જપ વગેરેમાં સૂર્યોદય વખતે હોય તેવી 'સકલા' તિથિ ગ્રહણ થાય છે; પરંતુ મરણ અને વ્રતનાં પારણમાં તાત્કાલિક તિથિ ગ્રાહ્ય છે. યથા સૂર્યોદય વખતે ચતુર્થી હોય અને બપોર પછી પંચમી તિથિ બેસે; પછી કોઇનું મરણ થાય તો તેને પંચમીનું મરણ કહેવાય. પિણ્ડપિતૃયાગ; એ શ્રૌત અને તેનાથી ભિન્ન સ્માર્ત એમ બે પ્રકારનાં તથા નિત્ય, નૈમિત્તિક, કામ્ય આદિ ૧૨ પ્રકારનાં 'શ્રાદ્ધ' હોય છે. શાસ્ત્રમાં 'શ્રાદ્ધ' કરવા માટે ઉપયુક્ત એવા અમાસ, સંક્રાંતિ, મહાલયાદિ ૯૬ તથા અન્ય પણ કાલ કહ્યા છે.